ประกาศองค์การบริหารส่วนตำบลสระแก้ว
เรื่อง  รับสมัครพนักงานจ้างเหมาบริการ 
1. ตำแหน่งบุคคลขับรถกระเช้าไฟฟ้า  จำนวน  1  อัตรา
2. ตำแหน่งบุคคลประจำรถกระเช้าไฟฟ้า  จำนวน 1 อัตรา
ลักษณะงานที่จ้างเหมาบริการ
1. ปฏิบัติงานขับรถกระเช้าไฟฟ้าในการปฏิบัติงานซ่อมแซม-บำรุงรักษาระบบไฟฟ้าสาธารณะภายในเขตพื้นที่ตำบลสระแก้ว
2. ตรวจสอบสภาพรถกระเช้าไฟฟ้า  ให้อยู่ในสภาพใช้งานได้และมีความปลอดภัยก่อนนำออกไปปฏิบัติงานและหลังการปฏิบัติงานจะต้องนำรถจอดเก็บในสถานที่ ๆ กำหนดและส่งมอบกุญแจให้กับเจ้าหน้าที่ที่ผู้ว่าจ้างมอบหมายหากพบความผิดปกติของรถกระเช้าไฟฟ้าจะต้องรายงานเป็นลายลักษณ์อักษรต่อผู้ว่าจ้างมอบหมายผู้ว่าจ้างทันที
3. ดูแลและรักษาทำความสะอาดรถกระเช้าไฟฟ้าให้พร้อมใช้งานเสมอ
4. บำรุงรักษาและแก้ไขขัดข้องระบบไฟฟ้าสาธารณะและระบบประปาหมู่บ้านในเบื้องต้นหากไม่สามารถแก้ไขได้ให้รายงานผู้ว่าจ้างทราบโดยเร็ว
5. รายงานผลการทำงานให้แก่ผู้ว่าจ้างทราบทุกวัน
6. งานอื่น ๆ  ตามที่ได้รับมอบหมาย  ภายใต้การดำเนินงานขององค์การบริหารส่วนตำบลสระแก้ว
7. การปฏิบัติงาน  ให้ผู้รับจ้างต้องมาแสดงตนต่อผู้ควบคุมงาน  ที่องค์การบริหารส่วนตำบลสระแก้วในวันที่ทำการ  ตั้งแต่เวลา 08.30 – 16.30 น.  หรือไม่น้อยกว่าวันละ 8 ชั่วโมง
8. การแต่งกาย  ให้แต่งกายแบบสภาพเรียบร้อยและพร้อมที่จะปฏิบัติงานอยู่เสมอ
9. ผู้รับจ้างต้องปฏิบัติหน้าที่  และปฏิบัติตามคำสั่งที่ได้รับมอบหมายจากผู้ว่าจ้าง  อย่างเคร่งครัด
10. ผู้ปฏิบัติงานต้องจดบันทึก  รายงานผลการปฏิบัติงานเป็นรายวัน  และเสนอผู้ควบคุมงานตรวจสอบเป็นรายวัน  และให้ผู้ควบคุมงานสรุปรายงานเป็นรายสัปดาห์ต่อ  ผู้ว่าจ้าง
11. ในระหว่างปฏิบัติงาน  ถ้าผู้รับจ้างได้กระทำการใด ๆ อันเป็นการละเมิดต่อบุคคล  หรือทรัพย์สินของผู้อื่น  ผู้รับจ้างจะต้องรับผิดชอบต่อความเสียหายที่เกิดขึ้นด้วยตนเอง
อัตราค่าตอบแทนเดือนละ 9,000 บาท
ต้องมีใบขับขี่รถยนต์ประเภท 2
สอบถามรายละเอียดได้ที่ กองช่าง 075-809143  หรือ 0819704623  ผอ.กองช่าง
ประกาศ  วันที่ 20  กุมภาพันธ์  2568
